CELEX: C2005/045/58
Language: lv
Date: 2005-02-19 00:00:00
Title: lieta T-473/04: Prasība pret Eiropas Kopienu Komisiju, ko Cristina Asturias Cuerno iesniedza 2004. gada 6. decembrī

19.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 45/26
            
         Prasība pret Eiropas Kopienu Komisiju, ko Cristina Asturias Cuerno iesniedza 2004. gada 6. decembrī
   (lieta T-473/04)
   (2005/C 45/58)
   tiesvedības valoda spāņu
   Eiropas Kopienu Pirmās instances tiesā 2004. gada 6. decembrī izskatīšanai ir iesniegta prasība pret Eiropas Kopienu Komisiju, ko cēla Cristina Asturias Cuerno, ar dzīvesvietu Briselē, kuru pārstāv Ramon García-Gallardo, letrado en ejercicio, un Alicia Sayagués Torres, advokāts.
   Prasītājas prasījumi Pirmās instances tiesai ir šādi:
   
               1.
            
            
               atcelt 2004. gada 26. augusta Komisijas lēmumu, kas noraida 2004. gada 27. aprīļa sūdzību;
            
         
               2.
            
            
               atzīt prasītājas tiesības saņemt ekspatriācijas piemaksu un citas saistītās piemaksas;
            
         
               3.
            
            
               piespriest atbildētājai atlīdzināt visus izdevumus.
            
         Pamati un galvenie argumenti
   Prasītāja šajā procesā ceļ sūdzību par administratīvās iestādes lēmumu, ar ko liedz tiesības saņemt ekspatriācijas piemaksas.
   Prasītāja savu prasību pamato ar šādiem tiesību pamatiem:
   
               —
            
            
               Tiesisko un faktisko apstākļu kļūdains vērtējums, neatzīstot apstrīdēto lēmumu, kurā prasītājas veiktais Eiropas Parlamenta deputāta palīdzes darbs jāatzīst ka pakalpojums, kas sniegts starptautiskai organizācijai saskaņā ar Statūtos atzīto izņēmumu no pārskata perioda.
            
         
               —
            
            
               Acīmredzama kļūda faktisko apstākļu, jo īpaši prasītājas personisko apstākļu vērtējumā, kļūdaini novērtējot un aprēķinot tās pārskata periodu Briselē, kura atzītais ilgums veido tikai četrus gadus un vienpadsmit mēnešus.
            
         
               —
            
            
               Nediskriminācijas principa pārkāpums. Šajā sakarā tā norāda, ka fakts, ka nav veikts parlamenta palīdzes sniegto pakalpojumu kā pakalpojumu, kas sniegti starptautiskai organizācijai, vērtējums, ir pretrunā citu Kopienas iestāžu atbalstītajai praksei. Komisija tāpat pārkāpusi minēto vienlīdzības principu tiktāl, ciktāl tā neatzina Eiropas Hipotēku Federācijas labā prasītājas veikto darbu kā starptautiskai organizācijai sniegtos pakalpojumus, kaut gan iepriekš pati Komisija bija atzinusi šādu vērtējumu.